**Πολύχρωμο Μαρόκο**

**6 ημέρες**

**Μαρακές** - **Καζαμπλάνκα** – **Ραμπάτ** **– Εσαουίρα – Αγκαφάι - Φοινικόδασος Palmeraie**

**Δώρο Show στο Chez Ali**

“ Το να επισκεφτείς το Μαρόκο είναι ακόμα σαν να γυρίζεις τις σελίδες κάποιου φωτισμένου περσικού χειρόγραφου, κεντημένο με φωτεινά σχήματα και λεπτές γραμμές.”

**Λίγα Λόγια για το ταξίδι**

Η χώρα αυτή βρίσκεται στο βορειοδυτικό άκρο της Αφρικανικής ηπείρου. Είναι το σταυροδρόμι Ευρώπης-Αφρικής και Μεσογείου-Ατλαντικού. Κατά τη διάρκεια της μακράς ιστορίας του γνώρισε πολλούς κατακτητές και εποίκους που ο καθένας άφησε τα ίχνη του στον πολιτισμό και στις συνήθειες των κατοίκων του. Έρημος, βουνά, οάσεις και πολύχρωμες αγορές, κάσμπες και μεντίνες, γραφικά χωριά και βεδουίνοι, ένα ταξίδι που θα σας συναρπάσει! Τόσο κοντινό αλλά ταυτόχρονα τόσο εξωτικό…

***1η ημέρα Πτήση για Μαρακές – Καζαμπλάνκα (Ξενάγηση Πόλης)***

Συγκέντρωση νωρίς το πρωί στο αεροδρόμιο. Πτήση και άφιξη στο **Μαρακές**. Αναχώρηση για την μεγαλύτερη πόλη του Μαρόκο και ένα από τα κύρια οικονομικά και πολιτιστικά κέντρα της χώρας, την **Casablanca** (**Καζαμπλάνκα)**. Επισκεπτόμαστε το **Τζαμί Χασάν Β΄**, ένα από τα μεγαλύτερα τεμένη στον κόσμο με τον ψηλότερο μιναρέ (210 μέτρα) που είναι χτισμένο σχεδόν πάνω στη θάλασσα. Διασχίζουμε την παραλιακή λεωφόρο **Corniche**, που είναι γεμάτες με καφετέριες, εστιατόρια και κλαμπ με υπέροχη θέα στον Ατλαντικό ωκεανό. Συνεχίζουμε στην **Quartier Habous (Νέα Μεδίνα)**, την περιοχή με γαλλική αρχιτεκτονική και συνδυασμό του παλιού με το νέο στυλ. Επισκεπτόμαστε την **πλατεία Mohammed V** – τη μεγαλύτερη πλατεία της πόλης με τη Γαλλική πρεσβεία, το Δημαρχείο – την **πλατεία Ηνωμένων Εθνών** και την κεντρική αγορά. Δε μπορούμε να παραλείψουμε την συνοικία **Anfa**,όπουο πλούτος και χλιδή ξεχειλίζουν. Άφιξη στο ξενοδοχείο μας, τακτοποίηση στα δωμάτια, δείπνο σε πλούσιο μπουφέ.

***2η ημέρα Καζαμπλάνκα – Ραμπάτ - Μαρακές***

Πρόγευμα στο χώρο του ξενοδοχείου. Αναχωρούμε για την πρωτεύουσα του Μαρόκο, το **Ραμπάτ**. Φθάνουμε επισκεπτόμαστε το παλάτι του βασιλιά Χασάν Β, το μαυσωλείο του Μοχάμεντ Ε, τον Πύργο του Χασάν και την **Κάσμπα Ουντάια (Oudaya Kasbah)**. Στη συνέχεια αναχωρούμε για την Κόκκινη Πόλη, το κοσμοπολίτικο **Μαρακές**. Μεταφορά στο ξενοδοχείο μας, τακτοποίηση και δείπνο σε πλούσιο μπουφέ.

***3η ημέρα Μαρακές (Ξενάγηση Πόλης) - ΔΩΡΟ Φολκλορικό Show με ποτό στο παγκοσμίως γνωστό Chez Ali!***

Πρόγευμα στο χώρο του ξενοδοχείου. Η σημερινή ξενάγηση ξεκινάει από το **τζαμί Koutoubia**, το οποίο θαυμάζουμε εξωτερικά, καθώς δεν επιτρέπεται η επίσκεψη σε μη μουσουλμάνους. Ο μιναρές του τζαμιού αποτελεί το σύμβολο της πόλης. Συνεχίζουμε στο **παλάτι Bahia**, που έχει κτιστεί στα τέλη του 19ου αιώνα, καθώς και το **μουσείο Dar Si Said**, ένα πανέμορφο ανάκτορο που φιλοξενεί μία πλούσια συλλογή από ξύλινα διακοσμητικά. Επισκεπτόμαστε επίσης τους πανέμορφους **κήπους Majorelle** ή **Yves Saint Laurent**. Το απόγευμα με τον αρχηγό μας κάνουμε βόλτα στη φημισμένη πλατεία **Jemaa el-Fnaa** ή Πλατεία των Θαυμάτων. Σύμφωνα με την Unesco, η πλατεία αποτελεί αριστούργημα προφορικής και ανέπαφης παγκόσμιας κληρονομιάς. Το βράδυ απολαμβάνουμε το δείπνο μας στο φολκλορικό σόου **Fantasia** με το ποτό στο παγκοσμίως γνωστό **Chez Ali**. Επιστροφή στο ξενοδοχείο.

***4η ημέρα Μαρακές - Ημερήσια Εκδρομή στην Εσαουίρα (Essaouira)***

Πρόγευμα στο χώρο του ξενοδοχείου. Αναχώρηση νωρίς το πρωί για την **Εσαουίρα**, μία πόλη στις ακτές του Ατλαντικού, ντυμένη στα λευκά και τα μπλε, που σήμερα αποτελεί σημαντικό κέντρο της μαροκινής καλλιτεχνικής δημιουργίας. Ανεβείτε στο κάστρο και απολαύστε τη μαγευτική θέα, περπατήστε κατά μήκος του ωκεανού και ακούστε το τιτίβισμα των γλάρων… Η πόλη θα σας αφήσει όμορφες εικόνες. Στην περιοχή φυτρώνουν οι αργκανιές, από τις οποίες βγαίνει το πανάκριβο έλαιο αργκάν (argan). Τα κλαδιά των δέντρων αυτών φέρουν άγρια αγκάθια, που αποδεικνύονται αποτελεσματικό αποτρεπτικό μέτρο για όσους επιθυμούν να συλλέξουν τους καρπούς τους. Επιστροφή στο ξενοδοχείο και δείπνο σε πλούσιο μπουφέ.

***5η ημέρα Μαρακές – Φοινικόδασος Palmeraie – Αγκαφάι (ηλιοβασίλεμα στην έρημο)***

Πρόγευμα στο χώρο του ξενοδοχείου. Αναχώρηση για το **Φοινικόδασος Palmeraie** που βρίσκεται στα βορειοδυτικά της πόλης. Στο δάσος αυτό υπάρχουν περίπου 50000 φοίνικες χουρμαδιού, που προσφέρουν ασύγκριτη φυσική ομορφιά. Επιστροφή στα πολύβοα παζάρια της Ελ Φνα , ελεύθερος χρόνος για να γνωρίσετε το παραδοσιακό ανατολίτικο παζάρι. Το απόγευμα κατευθυνόμαστε μέσα στην έρημο για να απολαύσουμε το ηλιοβασίλεμα. Αργά το απόγευμα επιστρέφουμε στο ξενοδοχείο μας για το δείπνο μας.

***6η ημέρα Μαρακές – Πτήση Επιστροφής***

Πρόγευμα στο χώρο του ξενοδοχείου. Αναχώρηση για το αεροδρόμιο του **Μαρακές** για την πτήση της επιστροφής μας, γεμάτοι με τις ομορφότερες εντυπώσεις από το ταξίδι μας.

|  |  |  |  |  |  |
| --- | --- | --- | --- | --- | --- |
| **Πολύχρωμο Μαρόκο** | | | | | **6 ημέρες** |
| **Αναχώρηση** | **Ξενοδοχεία** | **Διατροφή** | **Τιμή** | **Επιβάρυνση Μονόκλινο** |
| * 03.12 * 04.02 * 25.02 * 05.03 * 13.03 | Grand Mogador City Center 5\*  **Casablanca**  Kenzi Rose Garden 5\*  **Marrakech** | **Ημιδιατροφή**  Πρόγευμα  &  Δείπνο  σε πλούσιο μπουφέ | **995 €**  Προσφορά  Έγκαιρης Κράτησης  **1095 €**  Κανονική Τιμή | 350 € | **Aegean Airlines**  **Θεσσαλονίκη – Αθήνα** Πτήση Α3101  06:05 – 07:00  **Αθήνα - Μαρακές**  Πτήση Α3738  08:55 – 12:30  **Μαρακές – Αθήνα** Πτήση Α3739  13:25 – 18:30  **Αθήνα - Θεσσαλονίκη**  Πτήση Α3126  19:55 – 20:50 |

**Περιλαμβάνονται**

* Αεροπορικά εισιτήρια με το παραπάνω αναγραφόμενο δρομολόγιο της **Aegean Airlines**.
* Προσωπικό αντικείμενο, χειραποσκευή 8kg και παραδοτέα βαλίτσα 23kg για τον κάθε επιβάτη .
* Διαμονή στην Καζαμπλάνκα στο **Grand Mogador City Center 5\*** για μία (1) διανυκτέρευση.
* Διαμονή στο Μαρακές στο ξενοδοχείο **Kenzi Rose Garden 5\*** για τέσσερεις (4) διανυκτερεύσεις.
* Ημιδιατροφή καθημερινά στα ξενοδοχεία μας σε πλούσιο μπουφέ.
* **Δώρο** του γραφείου μας φολκλορικό show στο περίφημο **Chez Ali** με ποτό.
* **Δώρο** του γραφείου μας η είσοδος στο **παλάτι Bahia** στο Μαρακές.
* **Δώρο** του γραφείου μας είσοδος στους κήπους **Majorelle** (για τηναποφυγή ταλαιπωρίας κατά την είσοδο).
* Περιηγήσεις - ξεναγήσεις από **Έλληνα**, **έμπειρο συνοδό** καθ’ όλη τη διάρκεια της εκδρομής.
* Υπηρεσίες τοπικού αντιπροσώπου.
* Ασφάλεια αστικής ευθύνης και ιατροφαρμακευτικής περίθαλψης.
* ΦΠΑ

**Δεν περιλαμβάνονται**

* Φόροι αεροδρομίων & επίναυλοι καυσίμων 300€.
* Φιλοδωρήματα, δημοτικοί φόροι διαμονής 25€.
* Γεύματα ή δείπνα που δεν αναγράφονται στο πρόγραμμα.
* Προσωπικά έξοδα.
* Προαιρετικές εκδρομές ή δραστηριότητες που δεν αναφέρονται στο παραπάνω πρόγραμμα.

**Σημαντική Σημείωση**

* Για την πραγματοποίηση του εκδρομικού προγράμματος απαιτείται ελάχιστη συμμετοχή 8 ατόμων.

**Ταξιδιωτικά έγγραφα**

* Για το ταξίδι σας στο Μαρόκο χρειάζεστε διαβατήριο. Η ισχύς του ταξιδιωτικού σας εγγράφου πρέπει να είναι 6μηνη από την ημέρα της άφιξής σας στη χώρα.
* Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνήσουν με την πρεσβεία της χώρας τους για να πληροφορηθούν για τις διαδικασίες έκδοσης Visa. Η εταιρεία μας δε φέρει καμία ευθύνη σε περίπτωση προβλήματος που παρουσιαστεί με τα ταξιδιωτικά σας έγγραφα την ημέρα της αναχώρησης από δική σας ευθύνη.

**Πρέπει να γνωρίζω ότι**

* Η πρωτεύουσα του Μαρόκο είναι το Ραμπάτ.
* Οι επίσημες γλώσσες είναι η Αράβικη και η Βερβερική.
* Το πολίτευμα είναι η συνταγματική μοναρχία.
* Το επίσημο νόμισμα είναι το Dirham και η ισοτιμία με το Ευρώ είναι περίπου 1/10.
* Η διαφορά ώρας είναι τρεις (3) με την Ελλάδα.
* Κωδικός τηλεφωνικών κλήσεων για +212